ddrg/super_eurlex huggingface dataset:
(12)

Teatavad liikmesriigid ei ole esitanud piisavalt alasid, et täita direktiivis 92/43/EMÜ esitatud nõuded teatavate elupaigatüüpide ja liikide kohta. Seepärast ei saa järeldada, et Natura 2000 võrgustik on nende elupaigatüüpide ja liikide suhtes lõplik. Arvestades, et teabe laekumisel ning liikmesriikidega kokkuleppele jõudmisel on tekkinud viivitus, tuleb vastu võtta alade kolmas ajakohastatud loetelu, mis tuleb läbi vaadata vastavalt direktiivi 92/43/EMÜ artiklile 4.
(12)

Teatavad liikmesriigid ei ole esitanud piisavalt alasid, et täita direktiivis 92/43/EMÜ esitatud nõuded teatavate elupaigatüüpide ja liikide kohta. Seepärast ei saa järeldada, et Natura 2000 võrgustik on nende elupaigatüüpide ja liikide suhtes lõplik. Arvestades, et teabe laekumisel ning liikmesriikidega kokkuleppele jõudmisel on tekkinud viivitus, tuleb vastu võtta alade viies ajakohastatud loetelu, mis tuleb läbi vaadata vastavalt direktiivi 92/43/EMÜ artiklile 4.
(1)

Komisjoni teatises „Euroopa e-valitsuse tegevuskava 2011–2015” (edaspidi „e-valitsuse tegevuskava” (1)) on märgitud, et „liikmesriigid on täiel määral pühendunud Malmö deklaratsiooni poliitiliste prioriteetide järgimisele” (2). Nad on ühtlasi kutsunud Euroopa Komisjoni üles korraldama kõnealuse tegevuskava ühist juhtimist, võimaldades liikmesriikidel selle rakendamises aktiivselt osaleda. Nõukogu 2011. aasta maikuu järeldustes (3) kinnitati e-valitsuse tegevuskava ja selles ettenähtud tegevused.
(4)

Selle hindamise tulemused näitavad, et EESSI süsteemi tõhusa rakendamise huvides on vaja üleminekuperioodi pikendada, võttes arvesse nii ELi kui riikide tasandi ettevalmistustöö tulemusi, kuid arvestades samas ka sellega, et kõikide osaliste huvides on üleminekuperioodi pikendamise ajaline piiramine.
(2)

Kõigis kolmes otsuses oli sätestatud viieaastane üleminekuperiood, mille jooksul võib geneetiliselt muundatud materjali sisaldavat toitu ja sööta kooskõlas määruse artikli 4 lõikega 2 ja artikli 16 lõikega 2 turule viia, kui on täidetud teatavad tingimused. Otsustes nõutakse eelkõige, et geneetiliselt muundatud materjali sisaldus toidus ja söödas ei tohi ületada 0,9 % taset ja et geneetiliselt muundatud materjali esinemine peab olema juhuslik või tehniliselt vältimatu. Üleminekuperioodi eesmärk on võtta arvesse asjaolu, et geneetiliselt muundatud materjali jäljed võivad säilida toidus ja söödas teatava aja jooksul pärast seda, kui teataja on otsustanud geneetiliselt muundatud organismidest saadud seemnete müügi lõpetada, isegi kui teataja on võtnud kõik meetmed selle vältimiseks.
(6)

Arvestades meetme kohaldamisalasse kuuluvate piirkondade kauget asukohta, tõsiasja, et maksuvähendus ei peaks ületama Põhja-Rootsis tekkivaid täiendavaid küttekulusid, ning seda, et meedet kohaldatakse üksnes kodumajapidamiste ja teenustesektori äriühingute suhtes, ei eeldata, et see meede põhjustaks märkimisväärseid konkurentsimoonutusi või muutusi liikmesriikidevahelises kaubanduses.
(4)

Tuleks ette näha üleminekuaeg, et komisjoni otsustes 2003/31/EÜ (7) ja 2003/200/EÜ (8) sätestatud kriteeriumide alusel ökomärgise saanud pesumasinates ja nõudepesumasinates kasutatavate detergentide tootjatel oleks piisavalt aega oma tooteid kohandada, et need vastaksid läbivaadatud kriteeriumidele ja nõuetele ning et hüvitada käesolevast muudatusest tingitud peatamine.
(15)

Toidu- ja Veterinaaramet tegi Rumeenias auditi 2011. aasta juulis. Nii klassikalise sigade katku kontrolli ja seire programmi rakendamisel kui ka Rumeenia kavandatud kanalsüsteemi puhul tõsteti esile mitmesuguseid märkimisväärseid puudusi. Aruande põhjal jõuti siiski järeldusele, et selline süsteem võib kõnealuses liikmesriigis tõhusalt toimida, kui teha mõned suhteliselt väikesed muudatused. Toidu- ja Veterinaarameti aruandes esitati konkreetsed soovitused selle kohta, kuidas Rumeenia ametiasutused peaksid kõnealuseid puudusi parandama. Pärast auditit teavitas Rumeenia komisjoni sellest, et auditi käigus tuvastatud puudused on parandatud pärast vastava tegevuskava rakendamist. Komisjon on tutvunud kõnealuste parandustega ja on arvamusel, et need on piisavad kanalsüsteemi tõhusaks toimimiseks.
(9)

Kuna nii Gröönimaa kui ka Fääri saared on vastu võtnud samad eeskirjad, mis on kehtestatud määrusega (EÜ) nr 1781/2006, ning nende makseteenuse pakkujatelt nõutakse kõnealuste eeskirjade kohaldamist, on kõnealuse määruse artikli 17 lõike 1 punktis c sätestatud kriteerium seega täidetud.
(4)

OIE võttis 2011. aasta mais vastu resolutsiooni nr 17, mis käsitleb OIE liikmesriikide staatuse tunnustamist seoses veiste spongioosse entsefalopaatia ohuga. Selle resolutsiooniga tõdeti, et Taani ja Panama on ebaolulise BSE ohuga riigid. Seega tuleks direktiivi 2007/453/EÜ lisas esitatud loetelu muuta, et viia see kõnealuste riikide osas resolutsiooniga vastavusse (4).
(3)

2011. aasta teises kvartalis täideti valitsemissektori kassajäägi kvartali kvantitatiivne tulemuslikkuse kriteerium ja esialgsed andmed osutavad, et kõnealune kriteerium täideti ka 2011. aasta kolmandas kvartalis. Novembri alguse seisuga kättesaadava teabe (Euroopa raamatupidamissüsteemi (ESA 95) alusel) põhjal prognoositakse, et eelarvelõhe on kogu 2011. aasta lõikes siiski 1,5 % SKPst. Osa sellest eelarvelõhest on tekkinud augustis, kusjuures eelkõige on see tingitud ülekuludest, prognoositust väiksemast maksuvälisest tulust ja eelarves kavandatust suuremast kapitalikulust. Portugali valitsus on võtnud teatavaid meetmeid kõnealuse lõhe vähendamiseks, nt on ühekordselt kehtestatud suurem üksikisiku tulumaksu määr ning kavandatust varem kehtestati suurem maagaasi ja elektri käibemaksu määr, st 2012. aasta asemel juba 1. oktoobril 2011. Kuid kõnealused meetmed ei ole olnud piisavad eelarvelõhe kaotamiseks, pidades eelkõige silmas asjaolu, et hiljuti on tuvastatud täiendavaid kõrvalekaldeid, nt suuremad intressimaksed ning prognoositust väiksem kapitalitulu ja kinnisvara müük. Portugali valitsus on pidamas läbirääkimisi, et sõlmida pankadega kokkulepe nende pensionifondide osaliseks üleviimiseks riiklikku sotsiaalkindlustussüsteemi, kusjuures seda tuleb teha täielikus kooskõlas liidu riigiabi eeskirjadega ja kasutada ainult selleks, et saavutada puudujäägieesmärk 5,9 % SKPst 2011. aastal. Reformikava kohaste tulevaste aastate eesmärkide täitmiseks ei toetu Portugali valitsus pensionifondide täiendavale üleviimisele.
Thura Shwe Manni poeg; Ayeya Shwe War (Wah) Company, 5, Pyay Road, Hlaing Township, Yangon, ning RedLink Communications Co. Ltd kaasomanik, 20, Building B, Mya Yeik Nyo Royal Hotel, Pa-Le Road, Bahan Township, Yangon; sünd. 19.6.1977

5.

Toe Naing Mann

Thura Shwe Manni poeg; sünd. 29.6.1978; Global Net and Red Link Communications Co. Ltd omanik, 20, Building B, Mya Yeik Nyo Royal Hotel, Pa-Le Road, Bahan Township, Yangon, internetiteenuste osutajad
(7)

Euroopa Toiduohutusamet (edaspidi „toiduohutusamet”) esitas 1. detsembril 2010 kooskõlas määruse (EÜ) nr 1829/2003 artiklitega 6 ja 18 kaks heakskiitvat arvamust ning kinnitas, et võttes arvesse taotluses esitatud uut teavet ja pärast toiduohutusameti eelmist sojauba 40–3-2 käsitlevat teaduslikku arvamust avaldatud kirjanduse ülevaadet, (3) ei ole vaja eelmises sojauba 40–3-2 käsitlevas arvamuses muudatusi teha, toiduohutusamet kinnitas oma eelmist järeldust, et sojauba 40–3-2 on inimeste ja loomade tervisele ning keskkonnale sama ohutu kui geneetiliselt muundamata sojauba. Seega on arvamuses tehtud järeldus, et on vähetõenäoline, et taotlustes kirjeldatud sojauba 40–3-2 sisaldavad, sellest koosnevad või sellest toodetud tooted mõjuksid kavandatud kasutusviiside puhul inimeste ja loomade tervisele või keskkonnale kahjulikult (4).
(9)

Euroopa Parlamendi ja nõukogu 22. septembri 2003. aasta määruse (EÜ) nr 1830/2003 (milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ) (5) artikli 4 lõikes 6 on sätestatud GMOd sisaldavate või sellest koosnevate toodete märgistamise nõuded. Kõnealuse määruse artikli 4 lõigetes 1–5 on sätestatud jälgitavusnõuded GMOsid sisaldavate või nendest koosnevate toodete puhul ning artiklis 5 on sätestatud jälgitavusnõuded GMOdest toodetud toidu ja sööda puhul.
(10)

Euroopa Parlamendi ja nõukogu 22. septembri 2003. aasta määruse (EÜ) nr 1830/2003 (milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ) (5) artikli 4 lõikes 6 on sätestatud GMOsid sisaldavate või nendest koosnevate toodete märgistamise nõuded. Kõnealuse määruse artikli 4 lõigetes 1–5 on sätestatud jälgitavuse nõuded GMOsid sisaldavate või nendest koosnevate toodete puhul ning artiklis 5 on sätestatud jälgitavuse nõuded GMOdest toodetud toidu ja sööda puhul.
(1)

Võttes arvesse finantsturgudel valitsevat erandlikku olukorda ja asjaolu, et Kreeka Vabariigi poolt emiteeritud või tagatud võlakirjade tavaline hindamine turu poolt on häiritud, võttis EKP nõukogu 6. mail 2010. aastal vastu otsuse EKP/2010/3 ajutiste meetmete kohta seoses Kreeka valitsuse poolt emiteeritud või tagatud turustatavate võlainstrumentide kõlblikkusega (2). Selle otsusega peatati ajutiselt eurosüsteemi miinimumnõuded krediidikvaliteedi künnise osas, mis on sätestatud suunise EKP/2011/14 I lisa punktis 6.3.2 eurosüsteemi krediidihinnangu raamreeglite kohta teatavate turukõlblike varade osas. Otsus EKP/2012/2 (3) tunnistas otsuse EKP/2010/3 kehtetuks, kuna sellistele võlainstrumentidele antavatele krediidihinnangutele avaldab negatiivset mõju võlavahetuspakkumise käivitamine, millega kaasatakse erasektor Kreeka valitsuse poolt emiteeritud või tagatud turukõlblike võlainstrumentide hoidjatena.
„d)

ainult Guinea ametiasutustele kasutamiseks mõeldud selliste transpordihelikopterite tagasitoomise suhtes, mis ei ole lahingumasinad ning millelt on sõjavarustus eemaldatud, tingimusel et Guinea Vabariigi valitsus on eelnevalt võtnud kirjalikult kohustuse, et helikopterite kasutamine jääb tsiviilkontrolli alla ning neile ei paigaldata sõjavarustust;
2011. aasta detsembris teatas, et Côte d’Ivoire on „ümberpiiratud hõimuriik” ning et „Ouattara valitsuse päevad on loetud”.

7.

Moussa Touré Zéguen

Sündinud 9. septembril 1944. Vana pass: AE/46CR05
(1)

Direktiivis 90/429/EMÜ on sätestatud kodusigade sperma liidusisese kaubanduse ning kolmandatest riikidest importimise suhtes kohaldatavad loomatervishoiu nõuded. Direktiiviga on ette nähtud, et liikmesriik võib lubada importida spermat üksnes nendest kolmandatest riikidest, mis on kantud direktiivis sätestatud korras koostatud loetellu ning spermasaadetisega peab olema kaasas veterinaarsertifikaat, mille näidis peab vastama nimetatud direktiivi kohaselt koostatud näidisele. Veterinaarsertifikaadiga tuleb kinnitada, et sperma pärineb heakskiidetud seemendusjaamadest, mis tagavad kõnealuse direktiivi artikli 8 lõikes 1 sätestatud nõuete täitmise.
(1)

EKPSi põhikirja artikli 18.1 kohaselt võivad Euroopa Keskpank (EKP) ja liikmesriikide, mille rahaühik on euro, keskpangad teha krediiditehinguid krediidiasutustega ja muude turul osalejatega, kui laen on piisavalt tagatud. Tagatiskõlblikkuse kriteeriumid eurosüsteemi rahapoliitika tehingute jaoks on sätestatud 20. septembri 2011. aasta suunise EKP/2011/14 (eurosüsteemi rahapoliitika instrumentide ja menetluste kohta) (1) I lisas (edaspidi „ülddokumentatsioon”).
3)

Artiklisse 19 lisatakse järgmised lõiked: „8. Lõikeid 1 ja 2 ei kohaldata Süüria Keskpanga poolt või Süüria Keskpanga kaudu tehtavate ja pärast loetellu kandmise kuupäeva saadud või külmutatud rahaliste vahendite või majandusressursside ülekannete ega Süüria Keskpangale või Süüria Keskpanga kaudu pärast loetellu kandmise kuupäeva tehtavate rahaliste vahendite või majandusressursside ülekannete suhtes, kui need ülekanded on seotud loetellu kandmata finantseerimisasutuse poolt konkreetse kaubanduslepingu kohaselt tehtud maksega, tingimusel et asjaomane liikmesriik on igal üksikul juhul kindlaks teinud, et kõnealuse makse otseseks või kaudseks saajaks ei ole ükski lõikes 1 nimetatud isik või üksus. 9. Lõiget 1 ei kohaldata Süüria Keskpanga poolt või Süüria Keskpanga kaudu tehtavate külmutatud rahaliste vahendite või majandusressursside ülekannete suhtes, kui sellise ülekande eesmärk on võimaldada liikmesriigi jurisdiktsiooni alla kuuluvale finantseerimisasutusele likviidseid vahendeid kaubanduse rahastamiseks, tingimusel et asjaomane liikmesriik on andnud loa ülekande tegemiseks.”
(4)

Kuus keskust ja üks jaam hõlmavad järgmist: kaks keskust, mis on vastastikku asendatavad ning kontrollivad süsteemi üldist toimimist (edaspidi „juhtimiskeskused”); „Galileo” süsteemi turvakeskus vastavalt määruse (EÜ) nr 683/2008 artiklile 16, mis jälgib süsteemi ja teenuste turvalisust ning mis on teenuse järjepidevuse tagamiseks dubleeritud (edaspidi „„Galileo” turvakeskus”); teenuskeskus, mis on vahelüli süsteemi ning avatud teenuse, kommertsteenuse või ohutusteenuse kasutajate vahel (edaspidi „GNSSi teenuskeskus”); keskus, mis kontrollib otsingu- ja päästetegevuse teenuste toimimiseks vajalike andmete genereerimist ning on vahelüli süsteemi ja organisatsiooni Cospas-Sarsat vahel (edaspidi „otsingu- ja päästetegevuse teenuskeskus”); keskus, mis annab programmi haldajale käitajast sõltumatu hinnangu osutatavate teenuste kvaliteedi kohta ning edastab kasutajatele teavet aja ja asukoha kohta (edaspidi „„Galileo” kvaliteedikeskus”); jaam, mis võimaldab kontrollida orbiidil asuvate satelliitide signaalide kvaliteeti kohe pärast satelliidi orbiidile saatmist (edaspidi „orbiidil asuvate satelliitide kontrolljaam”).
(15)

Otsuse 2007/598/EÜ II lisa punkti 4 alapunktis a on sätestatud, et lindude gripi vastu vaktsineeritud linde, keda peetakse heakskiidetud asutustes, instituutides või keskustes, sealhulgas loomaaedades, võib toimetada teistes liikmesriikides asuvatesse heakskiidetud asutustesse, instituutidesse või keskustesse, juhul kui nad vastavad kõnealuse otsuse nõuetele ja kui nendega on kaasas direktiivi 92/65/EMÜ E lisa 3. osas sätestatud veterinaartõend, mille kohaselt linnud on lindude gripi vastu vaktsineeritud kooskõlas komisjoni otsusega 2006/474/EÜ (6). Kuna kõnealune otsus on hiljem kehtetuks tunnistatud ja asendatud otsusega 2007/598/EÜ, tuleks see viide asendada viitega otsusele 2007/598/EÜ.
(4)

Arvestades ümberasustamisvajadusi, mis on sätestatud käesoleva otsusega otsusele nr 573/2007/EÜ lisatud lisas, milles on loetletud liidu ühised eriprioriteedid ümberasustamise valdkonnas, tuleb anda täiendavat rahalist toetust ka konkreetsesse geograafilisse piirkonda, rahvusesse või erikategooriasse kuuluvate pagulaste ümberasustamiseks, kui ümberasustamine on nende erivajadusi silmas pidades kõige asjakohasem meede.
(1)

EKPSi põhikirja artikli 18.1 kohaselt võivad Euroopa Keskpank (EKP) ja liikmesriikide, mille rahaühik on euro, keskpangad (edaspidi „RKPd”) teha krediiditehinguid krediidiasutustega ja muude turul osalejatega, kui laen on piisavalt tagatud. Tagatiskõlblikkuse kriteeriumid eurosüsteemi rahapoliitika operatsioonide jaoks on sätestatud 20. septembri 2011. aasta suunises EKP/2011/14 (eurosüsteemi rahapoliitika instrumentide ja menetluste kohta) (1) I lisas (edaspidi „ülddokumentatsioon”).
3)

Artikkel 12 asendatakse järgmisega: „Artikkel 12 Vahistatud ja kinnipeetud isikute üleandmine kohtuvõimu teostamiseks 1. Somaalia poolt liikmesriikidele või kolmandatele riikidele antud loa alusel teostada oma jurisdiktsiooni ning lähtudes samal ajal ka ÜRO mereõiguse konventsiooni artiklist 105, antakse isikud, keda kahtlustatakse selles, et nad kavatsesid toime panna, panevad toime või on toime pannud ÜRO mereõiguse konventsiooni artiklites 101 ja 103 osutatud piraatlusjuhtumi või relvastatud röövimise Somaalia territoriaal- või sisevetes või avamerel, kes on kohtuvõimu teostamiseks vahistatud või kinni peetud, ning nende tegude toimepanemiseks kasutatud vahendid üle — selle operatsioonil osaleva liikmesriigi või kolmanda riigi pädevatele asutustele, kelle lipu all isikud kinni pidanud laev sõidab, või — kui see riik ei saa või ei taha oma jurisdiktsiooni teostada, mõnele teisele liikmesriigile või kolmandale riigile, kes on avaldanud soovi teostada oma jurisdiktsiooni nende isikute ja vahendite suhtes. 2. Isikud, keda kahtlustatakse selles, et nad kavatsesid toime panna, panevad toime või on toime pannud ÜRO mereõiguse konventsiooni artiklites 101 ja 103 osutatud piraatlusjuhtumi või relvastatud röövimise, ning kelle Atalanta on kohtuvõimu teostamiseks vahistanud või kinni pidanud piirkonna teiste riikide territoriaalvetes, sisevetes või arhipelaagivetes, tegutsedes seejuures kõnealuste riikide nõusolekul, ning nende tegude toimepanemiseks kasutatud vahendid võidakse üle anda asjaomase riigi pädevatele asutustele või asjaomase riigi nõusolekul teise riigi pädevatele asutustele. 3. Mitte ühtki lõigetes 1 ja 2 nimetatud isikut ei tohi anda üle mõnele kolmandale riigile, kui üleandmise tingimustes ei ole kolmanda riigiga vastavalt kohaldatavale rahvusvahelisele õigusele, eelkõige inimõigustealasele rahvusvahelisele õigusele, kokku lepitud, et tagada eelkõige see, et kedagi ei mõistetaks surma, piinataks või koheldaks muul moel julmalt, ebainimlikult või alandavalt.”
ET Euroopa Liidu Teataja L 89/72

KOMISJONI RAKENDUSOTSUS,

23. märts 2012,

millega muudetakse otsust 2006/133/EÜ, millega kohustatakse liikmesriike võtma ajutiselt haigusetekitaja Bursaphelenchus xylophilus (Steiner et Buhrer) Nickle et al. (männi nematood) leviku takistamiseks lisameetmeid Portugali muude alade suhtes kui need, kus kõnealust haigusetekitajat teadaolevalt ei esine

(teatavaks tehtud numbri C(2012) 1844 all)

(2012/175/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 8. mai 2000. aasta direktiivi 2000/29/EÜtaimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 neljandat lauset,

ning arvestades järgmist:

(1) Komisjoni otsuses 2006/133/EÜ (2) on kehtestatud teatavad kaitsemeetmed, mida kohaldatakse 31. märtsini 2012.

(2) Otsuse 2006/133/EÜ kohaldamist peaks jätkama seni, kuni selles sätestatud meetmed on nõuetekohaselt läbi vaadatud.

(3) Seega tuleks otsust 2006/133/EÜ vastavalt muuta.

(4) Käesoleva otsusega ettenähtud meetmed on kooskõlas alalise taimetervise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 2006/133/EÜ artiklit 2 muudetakse järgmiselt:

1) lõikes 1 asendatakse sõnad „31. märtsini 2012” sõnadega „31. oktoobrini 2012”;

2) lõikes 3 asendatakse sõnad „31. märtsini 2012” sõnadega „31. oktoobrini 2012”.

Artikkel 2

Käesolev otsus on adresseeritud liikmesriikidele.

Brüssel, 23. märts 2012 Komisjoni nimel komisjoni liige John DALLI

(1) EÜT L 169, 10.7.2000, lk 1.

(2) ELT L 52, 23.2.2006, lk 34.
2.

Anatoly Ternavsky

Анатолий Тернавский

Sünniaeg: 1950
1)

lisatakse järgmised artiklid: „Artikkel 2a Keelatakse selliste seadmete või tarkvara müük, tarnimine, üleandmine või eksport, mis on peamiselt mõeldud interneti ning Iraani mobiiltelefonivõrgu või tavatelefonivõrgu kaudu toimuva telefoniside jälgimiseks või infopüügiks Iraani režiimi poolt või nimel, ning abi osutamine selliste seadmete või sellise tarkvara paigaldamiseks, käitamiseks või ajakohastamiseks. Liit võtab vajalikud meetmed, et määrata kindlaks käesoleva artikliga reguleeritavad asjakohased tooted. Artikkel 2b 1. Keelatakse siserepressioonideks kasutada võidavate vahendite Iraani müümine, tarnimine, üleandmine või eksport liikmesriikide kodanike poolt või liikmesriikide territooriumilt või liikmesriikide lipu all sõitvate laevade või liikmesriikides registreeritud õhusõidukite abil, olenemata sellest, kas nimetatud vahendid on pärit liikmesriikide territooriumilt või mitte. 2. Samuti on keelatud: a) osutada otseselt või kaudselt füüsilisele või juriidilisele isikule, üksusele või asutusele Iraanis või kasutamiseks Iraanis tehnilist abi, vahendusteenuseid või muid teenuseid seoses lõikes 1 nimetatud toodetega või nende tarnimise, tootmise, hoolduse ja kasutamisega; b) rahastada otseselt või kaudselt füüsilist või juriidilist isikut, üksust või asutust Iraanis või anda talle või kasutamiseks Iraanis otseselt või kaudselt rahalist abi, sealhulgas eelkõige toetused, laenud ja ekspordikrediidikindlustus, seoses lõikes 1 nimetatud toodetega nende toodete müügiks, tarnimiseks, üleandmiseks või ekspordiks või nendega seotud vahendusteenuste või muude teenuste osutamiseks;”
„b)

I lisas nimetamata isikud ja üksused, kes on kaasatud või otseselt seotud tuumarelva leviku tõkestamise seisukohast tundlike tuumaenergiaalaste tegevustega Iraanis või tuumarelva kandevahendite väljatöötamisega Iraanis või kes neid tegevusi toetavad, sealhulgas olles seotud keelatud esemete, kaupade, seadmete, materjalide ja tehnoloogia hangetega, või nende nimel või juhtimisel tegutsevad või nende omandis või kontrolli all olevad (sealhulgas ebaseaduslike vahendite abil kontrolli all olevad) isikud ja üksused ning isikud ja üksused, kes on aidanud määratud isikutel või üksustel ÜRO Julgeolekunõukogu resolutsioonide 1737 (2006), 1747 (2007), 1803 (2008) ja 1929 (2010) või käesoleva otsuse sätetest kõrvale hoida või neid sätteid rikkuda ning teised Iraani revolutsioonilise kaardiväe ning Iraani Islamivabariigi laevandusettevõtja liikmed ja üksused ning nende omanduses või kontrolli all olevad üksused või nende nimel tegutsevad isikud ja üksused, kes on loetletud II lisas.”.
ET

NÕUKOGU OTSUS 2012/152/ÜVJP,

15. märts 2012,

millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 29,

ning arvestades järgmist:

ON VASTU VÕTNUD KÄESOLEVA OTSUSE:

Artikkel 1

Otsuse 2010/413/ÜVJP artiklisse 20 lisatakse järgmine lõige:

„12. Ilma et see piiraks käesolevas artiklis sätestatud erandeid, on keelatud pakkuda lõikes 1 osutatud isikutele ja üksustele eri finantssõnumiteenuseid, mida kasutatakse finantsandmete vahetamiseks.”
1)

Artikkel 1 asendatakse järgmisega: „Artikkel 1 1. Keelatakse relvade ja igasuguste nendega seotud materjalide, sealhulgas tulirelvade ja laskemoona, sõjaväeveokite ja -varustuse, poolsõjalise varustuse ja eespool nimetatute jaoks ettenähtud varuosade, samuti varustuse, mida võidakse kasutada siserepressioonideks, Süüriale müümine, tarnimine, üleandmine või eksportimine liikmesriikide kodanike poolt või liikmesriikide territooriumilt või liikmesriikide lipu all sõitvaid laevu või liikmesriikides registreeritud õhusõidukeid kasutades, olenemata sellest, kas need tooted on pärit liikmesriikide territooriumilt või mitte. 2. Keelatakse teatud muu varustuse, muude kaupade ja tehnoloogia, mida võidakse kasutada siserepressioonideks, Süüriale müümine, tarnimine, üleandmine või eksportimine või siserepressioonideks kasutada võidavate toodete tootmine ja hooldamine liikmesriikide kodanike poolt või liikmesriikide territooriumilt või liikmesriikide lipu all sõitvaid laevu või liikmesriikides registreeritud õhusõidukeid kasutades, olenemata sellest, kas need tooted on pärit liikmesriikide territooriumilt või mitte. Liit võtab vajalikke meetmeid, et määratleda käesoleva lõikega reguleeritavad asjakohased tooted. 3. Keelatud on: a) osutada otse või kaudselt mõnele füüsilisele või juriidilisele isikule, üksusele või asutusele Süürias või kasutamiseks Süürias tehnilist abi, vahendusteenuseid või muid teenuseid, mis on seotud lõigetes 1 ja 2 osutatud toodetega või nendega varustamise, nende tootmise, hoolduse ja kasutamisega; b) pakkuda otse või kaudselt mõnele füüsilisele või juriidilisele isikule, üksusele või asutusele Süürias või kasutamiseks Süürias rahastamist või rahalist abi, mis on seotud lõigetes 1 ja 2 osutatud toodetega (sealhulgas eelkõige toetused, laenud ja ekspordikrediidikindlustused), kõnealuste toodete müümiseks, tarnimiseks, üleandmiseks või ekspordiks või nendega seotud tehnilise abi, vahendusteenuste või muude teenuste osutamiseks.”